Den Vest-Sjællandske Avis, 1833-07-16
Efter at have vandret nogen Tid omkring i denne majestætiske Bøgeskov kom vi til den tredie Mærkværdighed paa Øen Rygen, nemlig til Hertha Søe (som ogsaa kaldes Burgsøe) hvilken har en langagtig rund gravitetisk Figur, som indeholder omtrent 160 geometriske Skridt i Giennemsnit; dens største Dybde udgiør fra 11 til 12 Favne. Denne Søe er indsluttet af mærkværdige Høie, begroet med hundredaarige Bøge. Den melancholske Dunkelhed, som disse Høie og Træegrupper udbrede over Søen, give den et dunkelt og næsten sort Udseende, hvoraf den ogsaa kaldes den sorte Søe; men dens Vande ere klare og velsmagende. Sønden for denne Søe udbreder sig den saakaldte Burgmall i Form af en Halvmaane, hvis to Endespidser berøre Søens Bredder. Eege og Bøgetræer beskygge denne Vold fra alle Sider; men fra dens høieste Spidse har man en frie Udsigt til Havet og til Arcona. Denne Søe bærer Navnet af Gudinden Hertha, som de gamle Hedninger betragtede som al Lyksaligheds Moder. Nogle hundrede Skride i nordvest for denne Søe er den berømte Kongestol, som ogsaa kaldes Stubbenkammer, hvilken er den største Mærkværdighed paa Øen Rygen. Bi bleve ved at fortsætte vor Vandring igiennem Skovene; men efterhaanden blev den lysere og vi saae nu i en Afstand Østersøen glimre os imøde; men vi havde endnu ikke nogen Ahnelse om det store og majestætiske Syn, som ventede paa os; thi da vi vare gaaede forbi et Værtshuus, som der er opbygget og havde vandret nogle hundrede Skridt, fremad, saa stode vi pludseligen ved Randen af en høi Strandbred, omtrent 360 Fod over Havets Overflade, hvilket udbredte sig under vore Fødder i sin heele ubeskrivelige Herlighed; det kom os for, som alle vore Ønsker i denne Verden vare opfyldte, da vi vare komne til dette fortryllende Sted. For at nyde dette imponerende Syn og Fylde af Skiønhed leirede vi os paa en Skraaning, hvor intet kunde forhindre os fra at see os omkring. Vi betragtede Havet i nogle Minuter, med en stum Forbauselse inden vi kunde overtale os til at tænke nøiere over denne Naturscene Synet af disse Kridtstøtters paafaldende Skikkelser, de mangfoldige Grupper af mægtige Træer og Biergmasser rundt omkring os, vilde allerede udgjøre et stort og imposant Syn; men hertil kom nu det, som hidtil manglede ved alle lignende høie Standpunkter: det aabne, uoverseelige Hav, som væltede sine Bølger lige til Foden af den steille Strandbred og med sin uoverseelige majestætiske Flade opvakte Forestillingen om det Uendelige i vor Siæl. Det Jndtryk, som Havet giorde paa os, da vi første Gang saae det fra den flade Strandbred, kan ikke sammenlignes med dette. Da vi længe havde overladt os til et Overmaal af Glædes Følelse ved dette herlige Syn, saa steege vi ned til den lave Strandbred, af omtrent 600 Trin, som ere udhuggede i Klippen, hvorfra vi vare først ret istand til at betragte denne ophøiede Naturbygning og at beundre den pragtfulde Kongestol. En Baad laa færdig til at modtage os og vi seilede langs med den maleriske Strandbred. Man bør tilraade enhver Vandrende og enhver Elsker af Naturscener at foretage sig denne lille Lystreise paa Vandet, som neppe kan vare en Time; vi vare som fortryllede af den; Veiret var berligt, det luftede godt og Vinden var saa føielig, at vi kunde seile frem og tilbage. Ligesom vi fiernede os fra Strandbredden udviklede sig efterhaanden alle de Naturskiønheder, som ere eiendommelige for Ryggen, og hvis Nydelse naaer den høieste Grad, naar man har seet Stubbenkammer. Efterhaanden hævede sig den skovrige Strandbred, med hvert Aareslag fremtraadie nye Skiønheder: her reiste sig en Kridt væg, hvis Tinding bærer hundredaarige Bøge, der styrtede en skummende Bæk ned af de høie Klipper, længere borte hævede de sig imellem Træerne i afvexlende Skikkelser, saaledes bleve vi bragte. fra et smukt Partie til et andet i en stigende Progression; indtil vi atter faae foran os Kronen for det heele den saakaldte lille Stove og den ophøiede Kongestol. Utallige Svaler omflagrede denne Klippe i hvis bløde og af dem udhuulede Masse de bygge deres Reede, og Ørnen forlod sin Klipperede og svævede omkring den i korte Kredse.